Toto je kostra rozsievky.
Jedná sa o mikroskopickú rastlinu, o riasu.
Žije v jazerách, v bahnách rybníkov,
a jej kostra má krásnu, spletitú, 
sieťovitú štruktúru,
ktorá k tomu ešte aj fosilizuje.
Keď sa pozrieme do jazier
kdekoľvek v Spojených štátoch,
nájdeme tam rozsievku s názvom Stephanodiscus niagarae.
Je veľmi rozšírená.
Keď sa však pozrieme do jazera Yellowstone,
nájdeme tam unikátny druh,
ktorý nájdeme iba tam,
Stephanodiscus yellowstonensis.
Ak zoberieme vzorku z bahna
pod jazerom,
pod jeho dnom,
nájdeme tam Stephanodiscus niagarae.
Staré približne 14 000 rokov.
Pred 14 000 rokmi bola klíma studená a vlhká,
a rozsievky tu boli totožné
s rozsievkami v  iných častiach krajiny.
Keď sa však pozrieme na mladšie vzorky pôdy,
12 000 rokov dozadu, 10 000 rokov dozadu,
vidíme postupnú zmenu 
zo Stephanodiscus niagarae,
ktorá graduálne prechádza cez všetky tieto prechodné stupne.
Približne v tomto období ju spoznávame,
pred cca. 10 000 rokmi,
spoznávame ju ako yellowstonensis.
A to pokračuje až dodnes, 
po modernú yellowstonensis.
Sú to jednoznačne dva rozdielne druhy.
Rozdiely medzi nimi sú však relatívne nepatrné.
Museli by sme spočítať rebrá a hrebienky,
a ak to urobíme, pričom zároveň
postupujeme po časovej osi,
vidíme postupné zmeny.
Toto je perfektný príklad
prechodných stupňov vo fosílnych vykopávkach.
Ukazuje úplný obraz histórie evolúcie
nového druhu.
